CELEX: 32007R1304
Language: bg
Date: 2007-11-07 00:00:00
Title: Регламент (ЕО) № 1304/2007 на Комисията от 7 ноември 2007 година за изменение на Директива 95/64/ЕО на Съвета, Регламент (ЕО) № 1172/98 на Съвета, регламенти (ЕО) № 91/2003 и (ЕО) № 1365/2006 на Европейския парламент и на Съвета по отношение на създаването на NST 2007 като единна класификация на превозваните товари с някои видове транспорт

8.11.2007   
            
            
               BG
            
            
               Официален вестник на Европейския съюз
            
            
               L 290/14
            
         
      РЕГЛАМЕНТ (ЕО) № 1304/2007 НА КОМИСИЯТА
   
   от 7 ноември 2007 година
   за изменение на Директива 95/64/ЕО на Съвета, Регламент (ЕО) № 1172/98 на Съвета, регламенти (ЕО) № 91/2003 и (ЕО) № 1365/2006 на Европейския парламент и на Съвета по отношение на създаването на NST 2007 като единна класификация на превозваните товари с някои видове транспорт
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 95/64/ЕО на Съвета от 8 декември 1995 г. относно статистическите данни при превоза на товари и пътници по море (1), и по-специално член 12 от нея,
   като взе предвид Регламент (ЕО) № 1172/98 на Съвета от 25 май 1998 г. относно статистическите справки при автомобилен превоз на товари (2), и по-специално член 3, параграф 4 от него,
   като взе предвид Регламент (ЕО) № 91/2003 на Европейския парламент и на Съвета от 16 декември 2002 г. относно статистиката за железопътния транспорт (3), и по-специално член 4, параграф 5 от него,
   като взе предвид Регламент (ЕО) № 1365/2006 на Европейския парламент и на Съвета от 6 септември 2006 г. относно статистиката за превоза на товари по вътрешни водни пътища (4), и по-специално член 9 от него,
   като има предвид, че:
   
               (1)
            
            
               В съответствие с Директива 95/64/ЕО, Регламент (ЕО) № 1172/98 и Регламент (ЕО) № 91/2003 стандартната класификация на товари за целите на транспортната статистика (NST/R) следва да се използва за класификация на превозваните товари съответно в статистиката при морския транспорт, статистиката при автомобилния товарен транспорт и статистиката при железопътния транспорт.
            
         
               (2)
            
            
               В съответствие с Регламент (ЕО) № 1365/2006 при класификацията на превозваните товари в статистиката по вътрешни водни пътища следва да се използва или NST/R, или NST 2000 rev. 2.
            
         
               (3)
            
            
               През юни 2007 г. от съображения за последователност с ревизираната NACE (Статистическа класификация на икономическите дейности в Европейската общност), Икономическата комисия за Европа на ООН (ИКЕ — ООН) прие ново преразглеждане на NST 2000 (NST 2007).
            
         
               (4)
            
            
               За да се предостави сравним статистически обхват на превозваните товари с всички съответни видове транспорт, е необходимо NST 2007 да бъде приета като единна класификация на превозваните товари с всички съответни видове транспорт; това следва да се прилага както по отношение на държавите-членки при събирането на национални данни, така и по отношение на Комисията при разпространяването на статистическа информация относно превозваните товари.
            
         
               (5)
            
            
               Следователно Директива 95/64/ЕО, Регламент (ЕО) № 1172/98, Регламент (ЕО) № 91/2003 и Регламент (ЕО) № 1365/2006 следва да бъдат съответно изменени.
            
         
               (6)
            
            
               Мерките, предвидени в настоящия регламент, са в съответствие със становището на Статистическия програмен комитет, създаден съгласно Решение 89/382/ЕИО, Евратом на Съвета (5),
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Директива 95/64/ЕО
   Приложение III към Директива 95/64/ЕО се заменя с текста в приложението към настоящия регламент.
   Член 2
   Изменение на Регламент (ЕО) № 1172/98
   Приложение Г към Регламент (ЕО) № 1172/98 се заменя с текста в приложението към настоящия регламент.
   Член 3
   Изменение на Регламент (ЕО) № 91/2003
   Приложение Й към Регламент (ЕО) № 91/2003 се заменя с текста в приложението към настоящия регламент.
   Член 4
   Изменение на Регламент (ЕО) № 1365/2006
   Приложение Е към Регламент (ЕО) № 1365/2006 се заменя с текста в приложението към настоящия регламент.
   Член 5
   Ниво на подробност на статистиката на Общността
   Първото ниво от класификацията NST 2007 (20-те разделения) се използва за класификация на вида на товарите.
   Член 6
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от референтната 2008 година и обхваща данните за 2008 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 ноември 2007 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 320, 30.12.1995 г., стр. 25. Директива, последно изменена с Решение 2005/366/ЕО на Комисията (ОВ L 123, 17.5.2005 г., стр. 1).
   
      (2)  ОВ L 163, 6.6.1998 г., стр. 1. Регламент, последно изменен с Регламент (ЕО) № 1893/2006 на Европейския парламент и на Съвета (ОВ L 393, 30.12.2006 г., стр. 1).
   
      (3)  ОВ L 14, 21.1.2003 г., стр. 1. Регламент, изменен с Регламент (ЕО) № 1192/2003 на Комисията (ОВ L 167, 4.7.2003 г., стр. 13).
   
      (4)  ОВ L 264, 25.9.2006 г., стр. 1. Регламент, изменен с Регламент (ЕО) № 425/2007 на Комисията (ОВ L 103, 20.4.2007 г., стр. 26).
   
      (5)  ОВ L 181, 28.6.1989 г., стр. 47.
   
      ПРИЛОЖЕНИЕ
      NST 2007
      
                  Разделение
               
               
                  Описание
               
            
                  01
               
               
                  Продукти на селското стопанство, лова и горското стопанство; риба и други рибни продукти
               
            
                  02
               
               
                  Каменни и лигнитни въглища; суров петрол и природен газ
               
            
                  03
               
               
                  Метални руди и други продукти на добивната промишленост; торф; уран и торий
               
            
                  04
               
               
                  Хранителни продукти, напитки и тютюн
               
            
                  05
               
               
                  Текстил и текстилни изделия; гладка кожа и кожени изделия
               
            
                  06
               
               
                  Дърво и артикули от дърво и корк (с изключение на мебели); изделия от слама и материали за плетене; целулозна маса, хартия и изделия от хартия; печатни материали и записани електронни носители
               
            
                  07
               
               
                  Кокс и рафинирани нефтопродукти
               
            
                  08
               
               
                  Химически вещества, химически продукти и синтетични влакна; продукти от каучук или пластмаса; ядрено гориво
               
            
                  09
               
               
                  Други неметални минерални продукти
               
            
                  10
               
               
                  Основни метали; метални изделия, с изключение на машини и оборудване
               
            
                  11
               
               
                  Машини и оборудване, некласифицирани другаде; канцеларска и електронноизчислителна техника; електрически машини и апарати, некласифицирани другаде; радио-, телевизионно и съобщително оборудване и апаратура; медицински, прецизиращи и оптични инструменти; часовници и часовникови механизми
               
            
                  12
               
               
                  Транспортно оборудване
               
            
                  13
               
               
                  Мебели; други фабрични изделия, некласифицирани другаде
               
            
                  14
               
               
                  Вторични суровини; битови и други отпадъци
               
            
                  15
               
               
                  Поща, пратки
               
            
                  16
               
               
                  Оборудване и материали, използвани в превоза на товари
               
            
                  17
               
               
                  Товари, премествани по време на местене в друго жилище или офис; багаж, превозван отделно от пасажерите; моторни превозни средства, премествани за ремонт; други непазарни стоки, некласифицирани другаде
               
            
                  18
               
               
                  Стоки в партида: съвкупност от различни стоки, превозвани заедно
               
            
                  19
               
               
                  Неидентифицируеми стоки: товари, които поради някаква причина не могат да бъдат идентифицирани и следователно не могат да бъдат причислени към групи 01—16.
               
            
                  20
               
               
                  Други стоки, некласифицирани другаде